Ffredrig III, Ymerawdwr Glân Rhufeinig

Uchelwr o Dŷ Hapsbwrg oedd Ffredrig III (21 Medi 1415 – 19 Awst 1493) a fu'n Ymerawdwr Glân Rhufeinig o 1452 i 1493, yn Frenin y Rhufeiniaid o 1440 i 1493, yn Archddug Awstria o 1457 i 1493, ac yn Ddug Styria, Carinthia, a Carniola o 1424 i 1493.

Ganed yn Innsbruck, Iarllaeth Tyrol, yn fab i Ernst, Dug Awstria. Etifeddodd diriogaethau Awstria Fewnol – Styria, Carinthia, Carniola, a Gorizia – wedi i Ernest farw yn 1424. Erbyn 1439, Ffredrig oedd prif aelod y Hapsbwrgiaid.

Yn sgil marwolaeth ei gefnder Albrecht Fawrfrydig, etholwyd Ffredrig yn Frenin y Rhufeiniaid (neu Frenin yr Almaen) yn 1440 a fe'i coronwyd yn Ymerawdwr Glân Rhufeinig yn 1452. Bu mab Albrecht, Ladislaus yr Ôl-anedig, dan warchodaeth Ffredrig am gyfnod.

Yn 1486, etholwyd ei fab Maximilian yn Frenin y Rhufeiniaid ar y cyd â Ffredrig. Bu farw yn Linz, Archddugiaeth Awstria, yn 77 oed, a fe'i olynwyd yn Ymerawdwr Glân Rhufeinig gan Maximilian.

 Cyfeiriadau 

Categori:Archddugiaid Awstria
Categori:Pobl y 15fed ganrif o Awstria
Categori:Genedigaethau 1415
Categori:Marwolaethau 1493
Categori:Pobl o Innsbruck
Categori:Teyrnoedd y 15fed ganrif
Categori:Ymerodron Glân Rhufeinig